รายชื่อพายุหมุนเขตร้อนในอดีต
แปซิฟิกกลาง (เส้นแบ่งวันถึงเส้น 140°ตะวันตก)

ในปี พ.ศ. 2493 พายุหมุนเขตร้อนลูกหนึ่งที่ส่งผลกระทบกับหมู่เกาะฮาวายได้รับชื่อว่า เอเบิล (Able) หลังจากที่ไม่มีพายุหมุนเขตร้อนส่งผลกระทบต่อหมู่เกาะฮาวายมาเป็นเวลานับหลายปี โดยพายุลูกดังกล่าวยังได้รับการตั้งชื่อว่า ซาโลเม (Salome) จากสำนักงานบริการลมฟ้าอากาศในกวมด้วย ก่อนที่จะเป็นที่รู้จักโดยทั่วไปในฐานะพายุเฮอริเคนฮีกี โดยชื่อ ฮีกี (Hiki) นั้นเป็นชื่อในภาษาฮาวาย ในปี พ.ศ. 2495 พายุไต้ฝุ่นโอลีฟได้ก่อตัวขึ้นภายในมหาสมุทรแปซิฟิกกลาง แต่ไม่ได้รับการตั้งชื่อจนกระทั่งตัวระบบพายุเคลื่อนตัวข้ามเส้นแบ่งเขตวันสากล และเข้าสู่แอ่งมหาสมุทรแปซิฟิกตะวันตกไป ภายในปี พ.ศ. 2500 มีพายุหมุนเขตร้อนจำนวนสามลูกที่ก่อตัวขึ้นภายในมหาสมุทรแปซิฟิกกลาง ซึ่งได้รับการตั้งชื่อว่า กาโนอา, เดลลา และ นีนา ตามลำดับ โดยชื่อทั้งสามเป็นชื่อที่ได้รับการตั้งโดยสำนักอุตุนิยมวิทยาทหารฮาวาย ต่อมาได้มีการตัดสินใจให้พายุหมุนเขตร้อนในอนาคตนั้น ได้รับการตั้งชื่อโดยการยืมชื่อจากชุดรายชื่อของมหาสมุทรแปซิฟิกตะวันตก ภายหลังในปี พ.ศ. 2522 จึงได้มีการนำระบบการตั้งชื่อพายุเป็นภาษาฮาวายกลับมาใช้อีกครั้ง โดยเป็นชุดรายชื่อที่แบ่งออกเป็น 5 ชุด ชื่อในชุดมีลักษณะเป็นชื่อที่ใช้ตัวอักษรของภาษาฮาวายเพียง 12 ตัว โดยในแต่ละชุดเวียนกันไปตามปี อย่างไรก็ตาม หลังจากที่ไม่มีพายุก่อตัวขึ้นเลยในบริเวณนี้ระหว่างปี พ.ศ. 2522 ถึง 2524 ชุดรายชื่อแบบใช้รายปีจึงถูกปลดออกไป และถูกแทนที่ด้วยชุดรายชื่อจำนวน 4 ชุดแบบใช้ต่อเนื่องกันไปแทน โดยก่อนหน้าฤดูพายุเฮอริเคน พ.ศ. 2550 ศูนย์เฮอริเคนแปซิฟิกกลาง (CPHP) ได้นำชุดรายชื่อที่ได้รับการแก้ไขเป็นภาษาฮาวายสำหรับมหาสมุทรแปซิฟิกกลางมาใช้ โดยเป็นการทำงานร่วมกันระหว่างภาควิชาฮาวายศึกษา มหาวิทยาลัยฮาวายและทางศูนย์เฮอริเคนแปซิฟิกกลาง โดยการแก้ไขดังกล่าวเป็นการทบทวนความหมายของชื่อให้ถูกต้อง และให้ชื่อมีความเหมาะสมในการใช้ทางประวัติศาสตร์และวัฒนธรรม
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| เอเบิล-ฮีกี-ซาโลเม (2493) (Able-Hiki-Salome) | กาโนอา (2500) (Kanoa) | เดลลา (2500) (Della) | นีนา (2500) (Nina) | คอรา (2501) (Cora) | แคลรา (2502)  (Clara) | ด็อต (2502) (Dot) | แพทซี (2502) (Patsy) | แวนดา (2502) (Wanda) | ซาราห์ (2510) (Sarah) |  |  |  |  |  |
| ด็อต (2513) (Dot) | จูน (2515) (June) | รูบี (2515) (Ruby) | โอลีฟ (2517) (Olive) | เคท (2519) (Kate) | ซูซาน (2521) (Susan) | อาโกนี (2525) (Akoni) | เอมา (2525) (Ema) | ฮานา (2525) (Hana) | อีวา (2525) (Iwa) |  |  |  |  |  |
| เกลี (2527) (Keli) | ลาลา (2527) (Lala) | โมเก (2527) (Moke) | เนเล (2528) (Nele) | โอกา (2530) (Oka) | เปเก (2530) (Peke) | อูเลกี (2531) (Uleki) | วีลา (2531) (Wila) | อากา (2533) (Aka) | เอเกกา (2535) (Ekeka) |  |  |  |  |  |
| ฮาลี (2535) (Hali) | อีนีกี (2535) (Iniki) | เกโอนี (2536) (Keoni) | ลี (2537) (Li) | เมเล (2537) (Mele) | โนนา (2537) (Nona) | โอลีวา (2540) (Oliwa) | ปากา (2540) (Paka) | อูปานา (2543) (Upana) | เวเน (2543) (Wene) |  |  |  |  |  |
| อาลิกา (2545) (Alika) | เอเล (2545) (Ele) | ฮูโก (2545) (Huko) | อีโอเก (2549) (Ioke) | กีกา (2551) (Kika) | ลานา (2552) (Lana) | มากา (2552) (Maka) | เนกี (2552) (Neki) | โอเมกา (2553) (Omeka) | เปวา (2556) (Pewa) |  |  |  |  |  |
| อูนาลา (2556) (Unala) | วาลี (2557) (Wali) | อานา (2557) (Ana) | เอลา (2558) (Ela) | ฮาโลลา (2558) (Halola) | อีอูเน (2558) (Iune) | กีโล (2558) (Kilo) | โลเก (2558) (Loke) | มาลีอา (2558) (Malia) | นีอาลา (2558) (Niala) |  |  |  |  |  |
| โอโฮ (2558) (Oho) | ปาลี (2559) (Pali) | อูลีกา (2559) (Ulika) | วาลากา (2561) (Walaka) | อาโกนี (2562) (Akoni) | เอมา (2562) (Ema) |  |  |  |  |  |  |  |  |  |
อ้างอิง: